På de fleste typer realkreditlån kan du få op til 10 års afdragsfrihed.
Når et lån er afdragsfrit, betaler du ikke afdrag, men kun rente og bidrag. Det betyder, at din månedlige ydelse bliver meget lavere. Men afdragsfriheden har en pris, for hvis du ikke bruger den fornuftigt, kommer du i sidste ende til at betale mere i rente og bidrag ved at udskyde tilbagebetalingen.
Har du mere end ét lån i din bolig med forskellige renter, kan afdragsfrihed dog være en god forretning for dig. Hvis du vælger afdragsfrihed på det lån, der har den laveste rente og betaler de sparede afdrag ekstra ind til lånet med den højeste rente, slipper du af med den dyreste gæld først. Dermed kommer du til at betale mindre i sidste ende.
Læs mere om lån og afdragsfrihed i vores låneguide